A 2013-as fedett pályás Európa-bajnokságon a súlylökés selejtezőjében 17,22 métert teljesített, ami a 12. helyezést jelentette. Az universiaden negyedik helyezést szerzett. A világbajnokságon huszadik lett a selejtezőben. A 2014-es fedett pályás atlétikai világbajnokságon 18,63 méteres egyéni csúccsal került be a döntőbe, ahol a hatodik helyen végzett. Az Európa-bajnokságon országos csúccsal harmadik helyezést ért el. A világranglistán nyolcadik volt. A 2015-ös fedett pályás atlétikai Európa-bajnokságon első helyen jutott a döntőbe, ahol új országos csúccsal végzett az első helyen. A 2015-ös atlétikai világbajnokságon országos csúccsal (19,48 m) negyedik lett. A 2016-os fedett pályás atlétikai világbajnokságon országos csúccsal (19,33 m) második helyen végzett. Tavasszal a gyémánt liga versenyeken második volt Dohában és Rabatban valamint a pekingi nemzetközi versenyen is. Az Európa-bajnokságon ezüstérmet szerzett. A székesfehérvári Gyulai Memorial versenyen 19,49 méteres országos csúcsot ért el. A 2016-os olimpián újabb országos csúccsal bronzérmet nyert. A gyémánt liga éves értékelésében második lett.